Snoektertjies met eier en hummus
JY LEES NOU Snoektertjies met eier en hummus
Uitgawe 16 Augustus 2019
142 keer gelees
Dit is nie buitengewoon om vis vir ontbyt voor te sit nie. Dink maar aan die Engelse kippers of skelvis met kaassous, of aan gerookte forel met eier en spinasie op 'n Engelse muffin – die immergewilde Eier Florentine.
Hierdie maklike korslose tertjies smaak vorentoe as dit met 'n skeppie hummus afgerond en met 'n sagte eier en 'n paar repe agurkies voorgesit word. Dis ryk, lekker, warm en vullend – alles wat 'n ware winterontbyt moet wees.
1 blik (420 g) kekerertjies, gedreineer en afgespoel
2 ml sout Water (opsioneel)
Sout en ekstra olyfolie na smaak
45 ml olie of botter
250 g gerookte snoek (vel en grate verwyder), fyngevlok
15 ml fyngekapte pietersielie
Kekerertjiesmeer: Verhit die olyfolie in 'n pan en braai die sesamsaad tot liggoudbruin. Verwyder van die hitte en laat afkoel. Sit die kekerertjies, suurlemoensap, knoffel en sout in 'n voedselverwerker en pols vinnig tot dit grofgekap is. Voeg die olyfolie-en-sesamsaadmengsel by en verwerk verder tot glad (voeg 'n bietjie water by as die smeer te dik is).
Geur na smaak met sout en drup 'n bietjie olyfolie oor. Skep in 'n bak en verseël lugdig. Verkoel tot benodig, maar sit die kekerertjiesmeer teen kamertemperatuur voor.
Snoektertjies: Voorverhit die oond tot 180 °C en smeer die holtes van 'n standaardgrootte muffinpan met olie. Braai die ui in die olie of botter tot sag. Sprinkel die meel oor en verhit, terwyl jy roer, tot dit borrel. Voeg die melk by en verhit tot kookpunt. Roer aanhoudend om te keer dat klonte vorm. Verwyder die sous van die hitte en roer die res van die bestanddele by.
Skep die mengsel in die gesmeerde muffinholtes (maak die holtes net meer as driekwart vol). Bak die tertjies vir ongeveer 20-25 minute tot dit goudbruin en ferm is. Laat vir 10 minute in die pan afkoel en maak die kante liggies los met 'n mes.
Keer uit en sit die tertjies warm of louwarm voor met 'n skeppie kekerertjiesmeer, 'n sagte eier en 'n paar repe agurkies.